ai4bharat/Pralekha huggingface dataset:
ప్రధాన మంత్రి కార్యాలయం
భారతీయ వాయు సేన స్ధాపక దినం సందర్భంలో శుభాకాంక్షలు తెలిపిన ప్రధాన మంత్రి
భారతీయ వాయు సేన స్ధాపక దినం సందర్భంలో వాయు సేన కు, వారి కుటుంబాలకు ప్రధాన మంత్రి శ్రీ నరేంద్ర మోదీ శుభాకాంక్షలు తెలిపారు.
ప్రధాన మంత్రి ఒక ట్వీట్ లో –
‘‘భారతీయ వాయు సేన కు చెందిన వీర యోధులు, వారి కుటుంబాలకీ వాయు సేన స్ధాపక దినం సందర్భంలో శుభాకాంక్షలు. భరత మాత రక్షణ కోసం మీరు ప్రదర్శించే సాహసం, శౌర్యం, అంకితభావం ప్రతి ఒక్కరికి ప్రేరణను అందిస్తాయి. దేశ గగనతలాన్ని సురక్షితంగా ఉంచడమొక్కటే కాకుండా, ఆపద సమయాల్లో మానవతాపూర్వకమైన సేవలను అందించడంలో కూడా అగ్రగామి పాత్ర ను వీరు పోషిస్తున్నారు.’’ అని పేర్కొన్నారు.
సహకార మంత్రిత్వ శాఖ
మల్టీ స్టేట్ కో-ఆపరేటివ్ సొసైటీస్  చట్టం, 2002 కింద జాతీయ స్థాయి మల్టీ-స్టేట్ కో ఆపరేటివ్ ఎగుమతి సొసైటీ ఏర్పాటును ఆమోదించిన - కేంద్ర మంత్రివర్గం
మల్టీ స్టేట్ కో-ఆపరేటివ్ సొసైటీస్  చట్టం, 2002 కింద నమోదు చేసుకోవాల్సి ఉంది
పి.ఏ.సి.ఎస్. నుంచి ఏ.పి.ఈ.ఎక్స్ : ప్రాథమిక సంఘాలు, జిల్లా, రాష్ట్ర. జాతీయ స్థాయి సమాఖ్యలతో పాటు బహుళ రాష్ట్ర సహకార సంఘాలతో సహా ప్రాథమిక నుండి జాతీయ స్థాయి సహకార సంఘాలు దాని సభ్యులు కావచ్చు
ఈ సహకార సంఘాలన్నింటిలో వాటి నిబంధనల ప్రకారం ఎన్నుకున్న ప్రతినిధులు ఆయా బోర్డుల్లో సభ్యులుగా ఉంటారు.
సంబంధిత కేంద్ర మంత్రిత్వ శాఖల మద్దతుతో దేశవ్యాప్తంగా వివిధ సహకార సంఘాల ద్వారా ఉత్పత్తి అయిన మిగులు వస్తువులు / సేవలను ఎగుమతి చేయడానికి ఇది ఒక ఆధార సంస్థ గా పని చేస్తుంది.
సహకార సంస్థల సమ్మిళిత వృద్ధి నమూనా ద్వారా “సహకార్-సే-సమృద్ధి” లక్ష్యాన్ని సాధించడంలో ఇది సహాయం చేస్తుంది.
గౌరవనీయులైన ప్రధానమంత్రి శ్రీ నరేంద్ర మోదీ అధ్యక్షతన జరిగిన కేంద్ర మంత్రివర్గం, మల్టీ స్టేట్ కో-ఆపరేటివ్ సొసైటీస్  చట్టం, 2002 కింద జాతీయ స్థాయి మల్టీస్టేట్ కో-ఆపరేటివ్ ఎక్స్పోర్ట్ సొసైటీని ఏర్పాటు చేసి, ప్రోత్సహించడానికి ఆమోదించింది. సంబంధిత మంత్రిత్వ శాఖల మద్దతుతో ముఖ్యంగా విదేశీ వ్యవహారాల మంత్రిత్వ శాఖ, కేంద్ర వాణిజ్య శాఖ, కేంద్ర వాణిజ్య, పరిశ్రమల మంత్రిత్వ శాఖల ఎగుమతి సంబంధిత విధానాలు, పథకాలు, ఏజెన్సీల ద్వారా సహకార సంస్థలు, సంబంధిత సంస్థలు ఉత్పత్తి చేసే అన్ని వస్తువులు, సేవల ఎగుమతులను చేపట్టేందుకు 'మొత్తం ప్రభుత్వ విధానం' ను అనుసరించడం ద్వారా ఈ సొసైటీ ని ఏర్పాటు చేయాలని కేంద్ర మంత్రివర్గం నిర్ణయించింది.
ఎగుమతులను నిర్వహించడానికి, ప్రోత్సహించడానికి ఒక అనుసంధాన సంస్థ గా పని చేయడం ద్వారా ప్రతిపాదిత సొసైటీ సహకార రంగం నుంచి ఎగుమతులకు ప్రోత్సాహాన్ని అందిస్తుంది. అంతర్జాతీయ మార్కెట్లలో భారతీయ సహకార సంస్థల ఎగుమతి సామర్థ్యాన్ని వెల్లడించడంలో ఇది సహాయపడుతుంది. భారత ప్రభుత్వ వివిధ మంత్రిత్వ శాఖల ఎగుమతులకు సంబంధించిన వివిధ పథకాలు, విధానాల ప్రయోజనాలను 'మొత్తం ప్రభుత్వ విధానం' ద్వారా కేంద్రీకృత పద్ధతిలో పొందడంలో సహకార సంస్థలకు కూడా ఈ ప్రతిపాదిత సొసైటీ సహాయం చేస్తుంది. మెరుగైన ధరలను సాధించడం ద్వారా సభ్యులు ఇద్దరికీ ప్రయోజనం చేకూర్చే సహకార సంఘాల సమ్మిళిత వృద్ధి నమూనా ద్వారా, అదేవిధంగా, వారి వస్తువులు, సేవల ఎగుమతి తో పాటు, సొసైటీ ద్వారా ఉత్పత్తి అయిన మిగులు నుంచి పంపిణీ చేసిన డివిడెండ్ ద్వారా, “సహకార్-సే-సమృద్ధి” లక్ష్యాన్ని సాధించడంలో కూడా ఇది సహాయపడుతుంది.
ప్రతిపాదిత సొసైటీ ద్వారా చేసి అధిక ఎగుమతులు వివిధ స్థాయిలలో సహకార సంస్థల ద్వారా వస్తువులు, సేవల ఉత్పత్తిని పెంచుతాయి, తద్వారా సహకార రంగంలో మరింత ఉపాధికి దారి తీస్తుంది. అంతర్జాతీయ ప్రమాణాలకు అనుగుణంగా వస్తువులను ప్రాసెస్ చేసి, సేవలను మెరుగుపరచడం ద్వారా కూడా అదనపు ఉపాధి లభిస్తుంది. సహకార రంగంలో ఉత్పత్తుల ఎగుమతి పెరిగితే, “మేక్ ఇన్ ఇండియా” లక్ష్యం నెరవేరుతుంది. తద్వారా అది ఆత్మ-నిర్భర్-భారత్” కు దారి తీస్తుంది.
ఆర్థిక మంత్రిత్వ శాఖ
ఆర్థిక వ్యవహారాలు, ఆర్థిక భాగస్వామ్యంపై భారత్ అమెరికాల మధ్య 8 వ మంత్రుల స్థాయి సమావేశం
భారత్, అమెరికాల మధ్య ఆర్థిక వ్యవహారాలు, ఆర్థిక భాగస్వామ్యం పై వాషింగ్టన్ డిసి లో ఈ రోజు 8వ మంత్రుల స్థాయి చర్చలు జరిగాయి. భారత ఆర్థిక , కార్పొరేట్ వ్యవహారాల శాఖ మంత్రి శ్రీమతి నిర్మలా సీతారామన్, అమెరికా ట్రెజరీ కార్యదర్శి డా. జానెట్ యెలెన్ అధ్యక్షతన చర్చలు జరిగాయి. సమావేశం అనేక అంశాలు చర్చకు వచ్చాయి.
ఆర్థిక మరియు ఆర్థిక భాగస్వామ్యం,పై ఏర్పాటైన భారత్, అమెరికా మంత్రుల స్థాయి సమావేశంలో స్థూల ఆర్థిక దృక్పథం, కోవిడ్ -19 మహమ్మారి ప్రభావం నుంచి కోలుకుంటున్న ఆర్థిక వ్యవస్థలు, ఆర్థిక నియంత్రణ మరియు సాంకేతిక సహకారం, బహుపాక్షిక భాగస్వామ్యం, వాతావరణ సంబంధిత అంశాలకు నిధులు సమకూర్చడం, మనీలాండరింగ్ నిర్మూలన చర్యలు, తీవ్రవాదం కార్యక్రమాలకు నిధులు అందకుండా అమలు చేయవలసిన చర్యలు లాంటి అనేక అంశాలపై చర్చలు జరిగాయి. రెండు దేశాల మధ్య ఉన్న సమస్యలతో పాటు ప్రపంచ స్థాయిలో ఆర్థిక పరమైన సమస్యలను పరిష్కరించడానికి కలిసి పనిచేసే ద్వైపాక్షిక సంబంధాలను మరింత పటిష్టం చేసుకోవాలని ఇరు వర్గాలు అంగీకరించాయి. సమస్యల పరిష్కారానికి వ్యూహాలను రూపొందించాలని నిర్ణయించారు.
భారత ఆర్థిక , కార్పొరేట్ వ్యవహారాల శాఖ మంత్రి,అమెరికా ట్రెజరీ కార్యదర్శి సంయుక్త ప్రకటనకు ఆమోదం తెలిపిన తరువాత సమావేశం ముగిసింది.
సంయుక్త ప్రకటన
Joint Statement of the 8th ministerial meeting of the India-U.S.A. Economic & Financial Partnership
ప్రధాన మంత్రి కార్యాలయం
అంతర్జాతీయ నర్సుల దినోత్సవం సందర్భంగా నర్సింగ్ సిబ్బందికి ప్రధానమంత్రి కృతజ్ఞతలు
అంతర్జాతీయ నర్సుల దినోత్సవం సందర్భంగా ప్రధానమంత్రి శ్రీ నరేంద్ర మోదీ దేశంలోని నర్సింగ్ సిబ్బందికి సామాజిక మాధ్యమం ట్విట్టర్ ద్వారా కృతజ్ఞతలు తెలిపారు. ఈ మేరకు ‘‘కోవిడ్-19 మహమ్మారిపై యుద్ధంలో ముందుండి పోరాడే కష్టజీవులైన నర్సింగ్ సిబ్బందికి కృతజ్ఞతలు తెలిపే సముచిత సందర్భమే ‘అంతర్జాతీయ నర్సుల దినోత్సవం.’ విధుల్లో వారు ప్రదర్శించే అంకితభావం, సహానుభూతితోపాటు ఆరోగ్య భారతం దిశగా వారి చిత్తశుద్ధి ఎంతో ఆదర్శప్రాయం’’ అని ఆ సందేశంలో ఆయన పేర్కొన్నారు.
ఆరోగ్య, కుటుంబ సంక్షేమ మంత్రిత్వ శాఖ
కొవిడ్-19 తాజా సమాచారం
దేశవ్యాప్త కొవిడ్-19 టీకా కార్యక్రమంలో భాగంగా, ఇప్పటివరకు 133.17 కోట్ల డోసులను అందించారు.
దేశవ్యాప్త క్రియాశీల కేసుల సంఖ్య 91,456; ఇది 561 రోజుల కనిష్ట స్థాయి.
మొత్తం కేసుల్లో క్రియాశీల కేసులు 1% కంటే తక్కువగా, 0.26% వద్ద ఉన్నాయి. 2020 మార్చి నుంచి ఇది కనిష్ట స్థాయి.
రికవరీ రేటు 98.37% కు చేరింది. 2020 మార్చి నుంచి ఇది గరిష్ట స్థాయి.
గత 24 గంటల్లో 7,973 మంది కోలుకున్నారు. దీంతో, కోలుకున్నవారి మొత్తం సంఖ్య 3,41,30,768 కు పెరిగింది.
గత 24 గంటల్లో 7,350 కొత్త కేసులు నమోదయ్యాయి.
రోజువారీ పాజిటివిటీ రేటు  గత 70 రోజులుగా 2% కన్నా తక్కువగా ఉంది.
వారపు పాజిటివిటీ రేటు  గత 29 రోజులుగా 1% కన్నా తక్కువగా ఉంది.
ఇప్పటివరకు 65.66 కోట్ల కొవిడ్ పరీక్షలు చేశారు.
ప్రధాన మంత్రి కార్యాలయం
భారత్ రత్న బాబాసాహెబ్ డాక్టర్ భీమ్ రావు అమ్బేడ్ కర్ కు ఆయన మహాపరినిర్వాణ్ దివస్ నాడు శ్రద్ధాంజలి ఘటించిన ప్రధాన మంత్రి
భారత్ రత్న బాబాసాహెబ్ డాక్టర్ భీమ్ రావు అమ్బేడ్ కర్ కు ఆయన మహాపరినిర్వాణ్ దివస్ నాడు ప్రధాన మంత్రి శ్రీ నరేంద్ర మోదీ శ్రద్ధాంజలి ఘటించారు. పార్లమెంట్ లోనూ బాబాసాహెబ్ కు ప్రధాన మంత్రి పుష్పాంజలి ని సమర్పించారు.
ప్రధాన మంత్రి ఒక ట్వీట్ లో –
‘‘భారత్ రత్న బాబాసాహెబ్ డాక్టర్ భీమ్ రావు అమ్బేడ్ కర్ కు ఆయన మహాపరినిర్వాణ దివస్ నాడు సాదర శ్రద్ధాంజలి. Tributes to Dr. Ambedkar Ji on Mahaparinirvan Diwas.’’ అని పేర్కొన్నారు.
ఆర్థిక సంఘం
ఆరోగ్య రంగంపై నియమించిన అత్యున్నత స్థాయి బృందంతో గురువారం సమావేశం కానున్న 15వ ఆర్థిక సంఘం
కరోనా వైరస్ వ్యాప్తి నేపథ్యంలో ప్రస్తుతం, భవిష్యత్తులో తీసుకోవాల్సిన చర్యలపై చర్చించనున్న ఆర్థిక సంఘం
15వ ఆర్థిక సంఘం, ఆరోగ్య రంగంపై నియమించిన అత్యున్నత స్థాయి బృందం తో వర్చువల్ కాన్ఫరెన్స్ ద్వారా రేపు  సమావేశం నిర్వహించనుంది.
అత్యున్నత స్థాయి బృందాన్ని 2018, మే లో 15వ ఆర్థిక సంఘం నియమించింది. ఎయిమ్స్ డైరెక్టర్ డా.రణ్దీప్ గులేరియా నేతృత్వంలో ఆరోగ్య రంగ నిపుణులతో ఇది ఏర్పాటైంది. దేశ ఆరోగ్య రంగంపై తమ తుది నివేదికను ఈ బృందం 2019, ఆగస్టులో సమర్పించింది. ఈ నివేదికలోని కొన్ని కీలక సిఫారసులను, 2020-21 సంవత్సరానికి 15వ ఆర్థిక సంఘం విడుదల చేసిన మొదటి నివేదికలో పొందుపరిచారు. దేశంలో కొవిడ్-19 సంక్షోభం కారణంగా ఆరోగ్య రంగానికి అధిక ప్రాధాన్యం ఇస్తున్న దృష్ట్యా, హెచ్ఎల్జీని పునరుద్ధరిస్తూ 15వ ఆర్థిక సంఘం నిర్ణయించింది.
దేశంలో కరోనా వైరస్ విజృంభణ దృష్ట్యా, గతంలో చేసిన సిఫారసులను పునఃసమీక్షించాలని హెచ్ఎల్జీని 15వ ఆర్థిక సంఘం కోరింది. వైద్య మౌలిక సదుపాయాల  కొరత దృష్ట్యా.., 2021-22 నుంచి 2025-25 సంవత్సరాల వరకు వైద్య సిబ్బంది , వనరుల లభ్యతను పునఃమదింపు చేయాల్సిన అవసరం ఉంది. ఈ అవసరాలకు నిధులు సమకూర్చడంతోపాటు, ప్రైవేటు రంగం పాత్రను ప్రభుత్వం సీరియస్గా పరిశీలించాల్సిన అవసరం ఉంది.
గత బృందంలోని సభ్యులు.. ఎయిమ్స్ డైరెక్టర్ డా. రణ్దీప్ గులేరియా; నారాయణ హెల్త్ సిటీ ఛైర్మన్ డా. దేవి షెట్టి; మహారాష్ట్ర యూనివర్శిటీ ఆఫ్ హెల్త్ సైన్స్ వైస్ ఛాన్సులర్ డా. దిలీప్ గోవింద్; డా. నరేష్ త్రెహాన్, మేదాంత సిటీ; ఆర్.జీ. కర్ మెడికల్ కాలేజీ కార్డియో థొరాసిస్ సర్జరీ హెచ్వోడీ డా.బాబాతోష్ బిస్వాస్, పబ్లిక్ హెల్త్ ఫౌండేషన్ ఆఫ్ ఇండియా అధ్యక్షుడు ప్రొ.శ్రీనాథ్రెడ్డి తోపాటు, దిల్లీలోని ఇన్స్టిట్యూట్ ఆఫ్ లివర్ అండ్ బిలియరీ సైన్సెస్ డైరెక్టర్ డా.సరీన్, మహాజన్ ఇమేజింగ్ వ్యవస్థాపకుడు డా. హర్ష్ మహాజన్ను కొత్తగా బృందంలో చేర్చారు.
బ్రూకింగ్స్ ఇండియాలో పరిశోధన విభాగం డైరెక్టర్ ప్రొ.షమిక రవి, రేపటి  సమావేశంలో, కరోనా వైరస్ ప్రవర్తన తీరును క్షుణ్నంగా వివరిస్తూ ప్రదర్శన ఇస్తారు. ఎంపీ, పార్లమెంటరీ ఆర్థిక స్టాండింగ్ కమిటీ ఛైర్మన్ జయంత్ సిన్హా కూడా సమావేశంలో పాల్గొంటారని భావిస్తున్నారు.
కరోనా వైరస్ కారణంగా ఎదుర్కొంటున్న సవాళ్లను అధిగమించేందుకు భారత ప్రభుత్వం చేపట్టిన కొన్ని పరిశోధన ప్రయత్నాలను 15వ ఆర్థిక సంఘం గుర్తించింది. రాష్ట్రాల కోసం కేంద్రం ప్రకటించిన రూ.15 వేల కోట్ల ప్యాకేజీ క్షేత్రస్థాయి నుంచి పెట్టుబడులను పెంచుతుంది. జిల్లా ఆస్పత్రులు, ప్రజా ఆరోగ్య పరిశోధన కేంద్రాల్లో అంటువ్యాధి బ్లాకులు ఏర్పాటు చేయడానికి తోడ్పడుతుంది. చేపట్టాల్సిన చర్యల్లో ఇవే మొదటి ముఖ్యమైన దశలు.
(Visitor Counter : 197
ప్రధాన మంత్రి కార్యాలయం
అరుణాచల్ ప్రదేశ్ కు చెందిన సోదరీమణులు తమిళంలో దేశభక్తి గీతాన్నిఆలాపించడం చూసి హర్షాన్ని వ్యక్తం చేసిన ప్రధాన మంత్రి
శ్రీ సుబ్రహ్మణ్య భారతి తమిళ భాష లో రాసినటువంటి ఓ దేశభక్తి గీతాన్ని అరుణాచల్ ప్రదేశ్ కు చెందిన సోదరీమణులు పాడడాన్ని చూసిన ప్రధాన మంత్రి శ్రీ నరేంద్ర మోదీ అందుకు గాను తన హర్షాన్ని వ్యక్తం చేశారు.
ప్రధాన మంత్రి ఒక ట్వీట్ లో -
‘‘నేను దీనిని చూసినందుకు గాను సంతోషిస్తున్నాను; మరి ఇది నాకు గర్వకారణం గా అనిపిస్తున్నది. తమిళం లో పాడడం ద్వారా ‘ఏక్ భారత్, శ్రేష్ఠ భారత్’ భావన ను పెంపొందింప చేసినందుకు గాను అరుణాచల్ ప్రదేశ్ కు చెందిన మన యువ శక్తి తాలూకు ఈ ప్రకాశవంతమైన తారల కు ఇవే అభినందన లు.’’ అని పేర్కొన్నారు.
రక్షణ మంత్రిత్వ శాఖ
కేంద్ర మాజీ మంత్రి, ఆర్మీ విశ్రాంత మేజర్ జస్వంత్ సింగ్ కన్నుమూత
కేంద్ర మాజీ మంత్రి జశ్వంత్ సింగ్ మరణించినట్లు దిల్లీలోని ఆర్మీ రీసెర్చ్ అండ్ రిఫరెల్ ఆసుపత్రి ప్రకటించింది. ఈ ఉదయం 6.55 గంటలకు తుదిశ్వాస విడిచారని వెల్లడించింది. ఆయన సెప్సిస్తో బాధ పడుతూ ఆస్పత్రిలో చేరారు. మల్టీ ఆర్గాన్ డిస్ఫంక్షన్ సిండ్రోమ్ కూడా తలెత్తింది. దీనికి సంబంధించి చికిత్స అందిస్తుండగా... తలకు తగిన తీవ్రమైన పాత గాయం కారణంగా ఈ ఉదయం గుండెపోటు వచ్చినట్లు ఆసుపత్రి ప్రకటించింది.
జశ్వంత్ సింగ్ను బతికించడానికి నిపుణుల బృందం తీవ్రంగా కృషి చేసినా ఫలితం లేకపోయింది. ఆయనకు చేసిన కొవిడ్ పరీక్షలో నెగెటివ్ వచ్చింది.
ప్రధాన మంత్రి కార్యాలయం
హనుమాన్ జయంతి నాడు ప్రజల కుశుభాకాంక్షలు తెలిపిన ప్రధాన మంత్రి
భగవాన్ హనుమాన్ చరణాల లో ప్రణామాన్నిఆచరించిన ప్రధాన మంత్రి
మంగళప్రదం అయినటువంటి హనుమాన్ జయంతి సందర్భం లో ప్రజల కు ప్రధాన మంత్రి శ్రీ నరేంద్ర మోదీ శుభాకాంక్షల ను తెలియ జేశారు.
ప్రధాన మంత్రి ఒక ట్వీట్ లో -
‘‘హనుమాన్ జయంతి సందర్భం లో మీ అందరి కి అనేకానేక శుభకామన లు. ఈ పవిత్రమైనటువంటి పండుగ రోజు న భగవాన్ హనుమాన్ యొక్క చరణాల లో నేను ప్రణామాన్ని ఆచరించడం తో పాటుగా ప్రతి ఒక్కరి కి సంక్షేమం కలగాలి అని కోరుకొంటున్నాను.’’ అని పేర్కొన్నారు.
సిబ్బంది, ప్రజా ఫిర్యాదులు మరియు పింఛన్ల మంత్రిత్వ శాఖ
నేషనల్ సెంటర్ ఫర్ గుడ్ గవర్నెన్స్ , భారత ప్రభుత్వం , నేషనల్ ఇనిస్టిట్యూట్ ఆఫ్ రూరల్ డెవలప్
మెంట్ అండ్ పంచాయితీ రాజ్ , హైదరాబాద్ మధ్య అవగాహన ఒప్పందం 
సమ్మిళిత సుపరిపాలనను ప్రోత్సహించడానికి, స్థానిక సంస్థలను బలోపేతం చేయడానికి, ప్రభుత్వ కార్యక్రమాలను సమర్థవంతంగా అమలు చేయడానికి- నేషనల్ సెంటర్ ఫర్ గుడ్ గవర్నెన్స్ , భారత ప్రభుత్వం , నేషనల్ ఇనిస్టిట్యూట్ ఆఫ్ రూరల్ డెవలప్ మెంట్ అండ్ పంచాయితీ రాజ్ , హైదరాబాద్ మధ్య సోమవారం, 17 జనవరి 22 న అవగాహన ఒప్పందం  పై సంతకాలు జరిగాయి.
అన్ని కార్యక్రమాలు , పథకాలలో మెరుగైన సుపరిపాలన యంత్రాంగాలను ఆచరణలోకి తీసుకురావడానికి ఈ రెండు జాతీయ సంస్థల బలాలను పొందడం ద్వారా విభిన్న సహకార కార్యకలాపాలపై దృష్టి సారించడం ఈ ఒప్పందం ప్రధాన ఉద్దేశ్యం.
పంచాయితీ రాజ్ సంస్థలు   తో సహా ప్రభుత్వ అన్ని స్థాయిల్లో విజ్ఞాన మార్పిడి, నిర్వాహకులు సామర్థ్య పెంపుదల చేపట్టడానికి రెండు సంస్థలు అంగీకరించాయి.
ఈ ఎమ్ఒయు సుపరిపాలన సూత్రాలను నిజమైన స్ఫూర్తితో అన్వయించడానికి సహాయపడటమే కాకుండా, గ్రామీణ సమాజాలకు ప్రయోజనం చేకూర్చే సేవలను అందించడానికి ఉద్దేశించిన రీతిలో ప్రభుత్వ నిధుల వినియోగంలో పారదర్శకత , జవాబుదారీతనం పరంగా వాటి సమర్థవంతమైన అమలుకు కూడా దోహదపడుతుంది. పంచాయితీ స్థాయిలో ఇ-గవర్నెన్స్ ను వినియోగించడం, పంచాయితీ స్థాయిలో సుపరిపాలన నమూనాలను డాక్యుమెంట్ చేయడం, ఫారాలను సరళీకృతం చేయడం , గ్రామీణ పాలన ఉత్తమ విధానాలతో సహా అనేక కీలక పరస్పర ప్రయోజనకర ప్రాంతాలను చర్య తీసుకోదగిన అంశాలుగా గుర్తించారు.
పంచాయతీ స్థాయిలో గ్రామీణ పాలన సూచిక బెంచ్ మార్క్ ను గుర్తించాలని ఎన్ సి జి జి సూచించింది.
అవగాహనా ఒప్పందం పై సంతకాల కార్యక్రమం లో -పరిపాలనా సంస్కరణలు ,ప్రజా ఫిర్యాదుల విభాగం కార్యదర్శి శ్రీ వి. శ్రీనివాస్ , భారత ప్రభుత్వం, డైరెక్టర్ జనరల్ ,నేషనల్ సెంటర్ ఫర్ గుడ్ గవర్నెన్స్  , డాక్టర్ జి నరేంద్ర కుమార్, డైరెక్టర్ జనరల్ , అధికారుల బృందం - ప్రొఫెసర్ పూనమ్ సింగ్, డాక్టర్ ఎ.పి. సింగ్ ,డాక్టర్.బి ఎస్ బిష్త్ సీనియర్ ఫ్యాకల్టి ఎన్ సిజిజి మరియు శ్రీ శశి భూషణ్, ఎన్ సిజిజి కి చెందిన డాక్టర్ .B ఎస్. బిష్త్ సీనియర్ అధ్యాపకులు. డిప్యూటీ డైరెక్టర్ జనరల్, డాక్టర్ పార్థ ప్రతిమ్ సాహు, ఎన్ ఐఆర్ డిపిఆర్ నుండి ఫ్యాకల్టి డాక్టర్ శ్రీకాంత్ పాల్గొన్నారు.
<><><><>
(Visitor Counter : 172
ప్రధాన మంత్రి కార్యాలయం
ఆధికారిక సందర్శన కు తరలి రానున్న యునైటెడ్ స్టేట్స్ ఆఫ్ అమెరికా అధ్యక్షుడు మరియు ప్రథమ మహిళ
యునైటెడ్ స్టేట్స్ అధ్యక్షుడు శ్రీ డోనాల్డ్ జె. ట్రంప్, ప్రథమ మహిళ మెలానియా ట్రంప్ లు ప్రధాన మంత్రి శ్రీ నరేంద్ర మోదీ ఆహ్వానించిన మీదట 2020వ సంవత్సరం ఫిబ్రవరి 24వ మరియు 25వ తేదీల లో భారతదేశ ఆధికారిక సందర్శన కు తరలి రానున్నారు. ఇది భారతదేశాని కి యుఎస్ అధ్యక్షుడు జరుపుతున్న తొలి యాత్ర కానున్నది.
ఈ సందర్శన కాలం లో, అధ్యక్షుడు శ్రీ ట్రంప్ మరియు ప్రథమ మహిళ న్యూ ఢిల్లీ తో పాటు గుజరాత్ లోని అహమదాబాద్ లో ఆధికారిక కార్యక్రమాల కు హాజరు అవుతారు; భారతీయ సమాజం లో వివిధ వర్గాల వారి తో వారు భేటీ అవుతారు.
భారతదేశాని కి మరియు యుఎస్ కు మధ్య నెలకొన్న ప్రపంచ వ్యూహాత్మక భాగస్వామ్యం ఉభయ దేశాల ప్రజల మధ్య గల మైత్రి కి మరియు ఆత్మీయత కు సూచకం గా ఉన్నది. ఈ భాగస్వామ్యం విశ్వాసం, ఉమ్మడి విలువ లు, పరస్పర గౌరవం మరియు అవగాహన ల పైన ఆధారపడివుంది. ఈ సంబంధం ప్రధాన మంత్రి శ్రీ మోదీ, అధ్యక్షుడు శ్రీ ట్రంప్ ల నాయకత్వం లో మరింత గా వికసించింది. ఈ క్రమం లో ప్రజల కు- ప్రజల కు మధ్య సంబంధాల తో పాటు వ్యాపార రంగం లో, రక్షణ రంగం లో, శక్తి రంగం లో, ఉగ్రవాదాని కి వ్యతిరేకం గా పోరాడటం లో, ప్రాంతీయ అంశాలు మరియు ప్రపంచపరమైనటువంటి అంశాల లో సమన్వయం.. వీటిలో చెప్పుకోదగ్గ పురోగతి నమోదు అయింది. ఈ పర్యటన ఇరు దేశాల నేతల కు ద్వైపాక్షిక సంబంధాల లో పురోగతి పై సమీక్ష ను నిర్వహించేందుకు మరియు ఉభయ పక్షాల వ్యూహాత్మక భాగస్వామ్యాన్ని మరింత గా బలోపేతం చేసుకొనేందుకు ఒక అవకాశాన్ని ఇవ్వనున్నది.
ప్రధాన మంత్రి కార్యాలయం
జమ్ముకశ్మీర్ లో బస్సు ప్రమాదంపై ప్రధాన మంత్రి విచారం
ప్రధాన మంత్రి జాతీయ సహాయ నిధి  నుంచి ఎక్స్ గ్రేషియా ప్రకటన
జమ్ముకశ్మీర్ లో జరిగిన బస్సు ప్రమాదంలో ప్రాణ నష్టం పై ప్రధాన మంత్రి శ్రీ నరేంద్ర మోదీ విచారం వ్యక్తం చేశారు. బాధితులకు ప్రధానమంత్రి జాతీయ సహాయ నిధి  నుంచి ఎక్స్ గ్రేషియా ప్రకటించారు.
ఈ మేరకు ప్రధాన మంత్రి కార్యాలయం ట్వీట్ చేసింది.
''జమ్ముకశ్మీర్ లో జరిగిన బస్సు ప్రమాదంపై విచారం వ్యక్తం చేసిన ప్రధాన మంత్రి నరేంద్రమోదీ మృతుల కుటుంబాలకు పిఎంఎన్ఆర్ఎఫ్ నుంచి రూ.2 లక్షల ఎక్స్ గ్రేషియా ప్రకటించారు. క్షతగాత్రులకు రూ.50వేలు అందచేస్తారు.‘‘
ప్రధాన మంత్రి కార్యాలయం
77వ స్వాతంత్ర్య దినోత్సవ ప్రసంగం సందర్భంగా టెలికాం రంగం సాధించిన ప్రధాన విజయాల గురించి ప్రస్తావించిన ప్రధానమంత్రి శ్రీ నరేంద్ర మోదీ
77వ స్వాతంత్ర్య దినోత్సవం సందర్భంగా ప్రధానమంత్రి శ్రీ నరేంద్ర మోదీ న్యూఢిల్లీలోని ఎర్రకోట బురుజుల నుంచి జాతినుద్దేశించి ప్రసంగిస్తూ సాంకేతిక రంగంలో దేశం సాధించిన గణనీయమైన విజయాలను ప్రస్తావించడంతో పాటు డిజిటల్ గా భారతదేశం సాధించిన సాధికారత ప్రాధాన్యతను వివరించారు.
1. భారతదేశం డిజిల్ రంగంలో సాధించిన అద్భుత పరివర్తనను ప్రధానమంత్రి వివరించారు. దేశంలోని మారుమూల ప్రాంతాలకు ఇంటర్నెట్ అనుసంధానత విస్తరింపచేయడంలోను, ప్రతీ ఒక్క గ్రామానికి ఇంటర్నెట్ అనుసంధానత కల్పించడంలోను, డిజిటల్ పరివర్తన ప్రయోజనాలు ప్రతీ ఒక్క భారతీయునికి అందించడంలోను దేశం సాధించిన విజయాలను సవివరంగా తెలియచేశారు.
2. దేశంలో 2014 సంవత్సరానికి ముందు సగటు జీవికి అందుబాటులో లేనంత స్థాయిలో ఉన్న ఇంటర్నెట్ డేటా టారిఫ్ లు ఇప్పుడు ప్రపంచంలోనే అన్ని దేశాల కన్నా చౌకగా మారాయన్నారు. ఈ వ్యయాల తగ్గుదల ప్రభావంతో ప్రతీ కుటుంబానికి భారీగా సొమ్ము పొదుపు అయింది.
3. దేశంలో 5జి త్వరితగతిన విస్తరించారని ప్రధానమంత్రి శ్రీ నరేంద్ర మోదీ నొక్కి చెప్పారు. 5జి విస్తరణ అమిత వేగంగా జరిగి ప్రస్తుతం 700 పైగా జిల్లాలను కవర్ చేస్తోందన్నారు.
4. దేశం 6జి టెక్నాలజీ దిశగా కూడా వేగంగా అడుగులు వేస్తున్నదని ప్రధానమంత్రి వివరించారు. ఇందు కోసం అంకిత భావంతో పని చేసే టాస్క్ ఫోర్స్ ను ఏర్పాటు చేసిందని చెప్పారు.
పూర్వాపరాలు
· ప్రపంచంలోనే అమిత వేగంగా 5జి సేవలు విస్తరించారు. ప్రస్తుతం 700 పైగా జిల్లాలకు 5జి సేవలు అందుబాటులో ఉన్నాయి. 2014 నుంచి రోజుకి 500 బిటిఎస్ లను ఏర్పాటు చేశారు. నేడు రోజుకి 1000 5జి సైట్లు ఏర్పాటవుతున్నాయి.
· ఆధునిక 5జి టెక్నాలజీ నెట్ వర్క్ లను అమిత వేగంగా ప్రవేశపెట్టడం వల్ల హైస్పీడ్ బ్రాడ్ బ్యాండ్ సేవలు గణనీయంగా అందుబాటులోకి వచ్చాయి.
· దేశం 6జి ప్రమాణాల అభివృద్ధిలో ముందువరుసలో నిలిచేందుకు చొరవలు తీసుకున్నారు. ప్రధానమంత్రి శ్రీ నరేంద్ర మోదీ ‘‘భారత్ 6జి విజన్’’ డాక్యుమెంట్ ను విడుదల చేశారు. టెలీకమ్యూనికేషన్ల శాఖ  ‘‘భారత్ 6జి అలయెన్స్’’ను ఏర్పాటు చేసింది.
· భారతదేశం 4జి విషయంలో ప్రపంచాన్ని అనుసరించగా 5జి విషయంలో ప్రపంచంతో కలిసి అడుగేసింది. 6జిలో ప్రపంచంలోనే ముందువరుసలో ఉండాలని భావిస్తోంది.
· మొబైల్ డేటా టారిఫ్ లు రూ.269/జిబి  నుంచి రూ.10.1/జిబికి  దిగి వచ్చాయి. మొబైల్ సర్వీస్ చార్జీలు కూడా గణనీయంగా తగ్గాయి.
· దేశంలో డేటా టారిఫ్ ల సగటు  మూడో స్థాయిలో ఉంది.
· నాణ్యమైన టెలికాం అనుసంధానత, దీవుల్లో మౌలిక వసతుల విస్తరణకు చేస్తున్న ప్రత్యేక ప్రయత్నాల్లో భాగంగా ఈశాన్య రాష్ర్టాలు, సరిహద్దు ప్రాంతాలు, వామపక్ష తీవ్రవాద ప్రభావిత ప్రాంతాలు, ఆకాంక్షాపూరిత జిల్లాలు, ఇతర మారుమూల ప్రాంతాలకు ప్రత్యేక ప్రాధాన్యత ఇవ్వడం జరుగుతోంది.
· రూ.1224 కోట్లతో చెన్నై-అండమాన్, నికోబార్  అండర్ సీ కేబుల్ ప్రారంభమయింది. ప్రధానమంత్రి శ్రీ నరేంద్ర మోదీ 2020 ఆగస్టు 10వ తేదీన ఆ కేబుల్ ను జాతికి అంకితం చేశారు.
· ఉపగ్రహ బ్యాండ్ విడ్త్ అందుబాటులోకి రావడంతో అండమాన్, నికోబార్ దీవుల్లో టెలికాం నెట్ వర్క్ ను మరింత వేగంగా విస్తరిస్తున్నారు.
· రూ.1072 కోట్ల వ్యయంతో కోచి-లక్షద్వీప్ అండర్ సీ ఒఎఫ్ సి లింక్ నిర్మాణం పూర్తయింది. ప్రయోగాత్మకంగా కోసం ట్రాఫిక్ ప్రారంభించారు. ఇది పూర్తయితే కోచికి, ఇతర దీవులకు మధ్యన 100 జిబిపిఎస్ ఇంటర్నెట్ అందుబాటులోకి వస్తుంది.
· ఇంతవరకు 4జి సర్వీసులు అందుబాటులో లేని గ్రామాలకు కూడా రూ.26,316 కోట్ల మొత్తం వ్యయంతో ఒక ప్రాజెక్టు అమలుపరుస్తున్నారు.
· ఈ ప్రాజెక్టుతో 24,680 మారుమూల గ్రామలు, చేరుకోవడానికి కష్టతరమైన గ్రామాలకు 4జి సేవలు అందుబాటులోకి వస్తాయి.
ప్రధాన మంత్రి కార్యాలయం
ప్రధాన అంతర్జాతీయ పర్యాటక కేంద్రంగా ఎదుగుతున్న కెవాడియా : ప్రధాని శ్రీ నరేంద్ర మోదీ
గుజరాత్ రాష్ట్రంలోని కెవాడియా అనేది ఇప్పుడు ఒక మారుమూల ప్రాంతం కాదని, ఇది ఇప్పుడు ప్రపంచంలోని ప్రధానమైన పర్యాటక కేంద్రంగా అవతరించిందని ప్రధాని శ్రీ నరేంద్ర మోదీ అన్నారు. కెవాడియానుంచి దేశంలోని పలు ప్రాంతాలను కలుపుతూ వేసిన కొత్త రైళ్లను ప్రారంభించిన సందర్భంగా ఆయన ప్రసంగించారు. ఈ కార్యక్రమాన్ని వీడియో కాన్ఫరెన్స్ ద్వారా నిర్వహించారు.
ఈ సందర్భంగా మాట్లాడిన ప్రధాని శ్రీ నరేంద్ర మోదీ కెవాడియా అభివృద్ధి గాధను వివరించారు. ఇక్కడ ఏర్పాటు చేసిన ఏకతా విగ్రహం అనేది ప్రపంచవ్యాప్తంగా వున్న పర్యాటకులను ఆకట్టుకుంటున్నదని అన్నారు. ఇది లిబర్టీ స్టాచ్యూకంటే ఎక్కువ పేరు సంపాదించుకుంటున్నదని ఆయన స్పష్టం చేశారు. ఏకతా విగ్రహాన్ని ప్రారంభించిన తర్వాత 50 లక్షల మంది పర్యాటకులు సందర్శించారని కరోనా సమయంలో మాత్రం సందర్శన ఆపేయడం జరిగిందని ఆయన అన్నారు. కరోనా అనంతర పరిస్థితుల్లో తిరిగి తెరిచిన తర్వాత సందర్శకులు పుంజుకుంటున్నారని ఆయన అన్నారు. కనెక్టివిటీ పెరిగిన తర్వాత రోజుకు ఒక లక్ష మంది సందర్శకులు వచ్చే అవకాశముందని ప్రధాని అన్నారు. పర్యావరణాన్ని కాపాడుతూనే ప్రణాళిక ప్రకారం కెవాడియాను అభివృద్ధి చేయడం జరుగుతోందని ప్రధాని అన్నారు.
కెవాడియాను ప్రధాన పర్యాటక ప్రాంతంగా తీర్చిదిద్దాలనే ప్రతిపాదన వచ్చినప్పుడు అది అందరికీ ఒక కలగా అనిపించిందనే విషయాన్ని ప్రధాని గుర్తు చేశారు. అయితే పాత పద్దతుల్లో పని చేసి వుంటే అది కలగానే మిగిలిపోయేదని, తమ ప్రభుత్వం వచ్చిన తర్వాత అన్ని విధానాలు మార్చేసి రవాణా పెంచామని, సదుపాయాలను కల్పించామని ప్రధాని వివరించారు. ఇప్పుడు కెవాడియా పర్యాటక ప్రాంతంగా పేరొందిందని, కుటుంబ సమేతంగా వచ్చి చూస్తున్నారని ఇక్కడ ఏర్పాటు చేసిన సౌకర్యాలు ఆకట్టుకుంటున్నాయని అన్నారు. ఏకతా విగ్రహం, సర్దార్ సరోవర్ ప్రాజెక్ట్, సర్దార్ పటేల్ జూ పార్కు, ఆరోగ్య వనం, జంగిల్ సఫారీ, పోషణ్ పార్కు..ఇవన్నీ పర్యాటకులను అలరిస్తున్నాయని ప్రధాని అన్నారు. పర్యాటక రంగం అభివృద్ధి చెందడం కారణంగా ఆదివాసీ యువతకు ఉద్యోగ ఉపాధి అవకాశాలు లభిస్తున్నాయని, స్థానికులకు ఆధునిక సౌకర్యాలు లభిస్తున్నాయని తెలిపారు. స్థానిక హస్తకళలకు ఆదరణ పెరుగుతోందని అన్నారు. ఆదివాసీ గ్రామాల్లో బస చేయడానికిగాను 200 గదులను నిర్మిస్తున్నామని ఆయన అన్నారు.
పెరుగుతున్న పర్యాటక అవసరాలను దృష్టిలో పెట్టుకొని కెవాడియా స్టేషన్ ను అభివృద్ధి చేయడం జరిగిందని ఆయన వివరించారు. ఇక్కడ గిరిజన కళల గ్యాలరీ ఏర్పాటు చేశారని అక్కడనుంచి ఏకతా విగ్రహాన్ని చూడవచ్చని ఆయన అన్నారు.
లక్ష్యాలకు అనుగుణంగా భారతీయ రైల్వేలను అభివృద్ధి చేస్తూ మార్పుసాధిస్తున్నామని ప్రధాని అన్నారు. సంప్రదాయంగా చేపట్టే ప్రయాణికుల రవాణా, వస్తు రవాణా సేవలే కాకుండా పర్యాటక, మత ప్రాధాన్యత కలిగిన ప్రాంతాల సందర్శన సేవలను ఏర్పాటు చేయడంద్వారా రైల్వేలు అభివృద్ధి సాధిస్తున్నాయని అన్నారు. అహమ్మదాబాద్ - కెవాడియా జన్ శతాబ్దితోపాటు పలు మార్గాల్లో ఆకర్షణీయమైన విస్టా డోమ్ కోచులను ఏర్పాటు చేయడం జరిగిందని ఆయన అన్నారు.
(
ప్రధాన మంత్రి కార్యాలయం
ఎమ్ఎమ్ టిఎస్ రేల్ నెట్ వర్క్ ను హైదరాబాద్ లో మరియు సికిందరాబాద్ లో 90 కి.మీ. వరకు విస్తరింప చేయడాన్ని ప్రశంసించినప్రధాన మంత్రి
ఎమ్ఎమ్ టిఎస్ రేల్ నెట్ వర్కు ను హైదరాబాద్ లో మరియు సికిందరాబాద్ లో 90 కి.మీ. ల వరకు విస్తరింప చేయడాన్ని ప్రధాన మంత్రి శ్రీ నరేంద్ర మోదీ ప్రశంసించారు.
దక్షిణ మధ్య రేల్ వే ట్వీట్ ను ప్రధాన మంత్రి శేర్ చేస్తూ -
‘‘దీని తో హైదరాబాద్, సికిందరాబాద్ మరియు సమీప ప్రాంతాల ప్రజల కు ప్రయోజనం కలుగుతుంది.’’ అని ఒక ట్వీట్ లో పేర్కొన్నారు.
ఆరోగ్య, కుటుంబ సంక్షేమ మంత్రిత్వ శాఖ
2 కోట్లకు పైగా మాస్కులు. కోటికి పైగా పిపిఇ లు రాష్ట్రాలకు ఉచితంగా అందించిన కేంద్రం
కోవిడ్ 19 నిరోధానికి, నియంత్రణకు, తీవ్రత తగ్గించటానికి కేంద్రప్రభుత్వం వివిధ రాష్ట్ర ప్రభుత్వాలు, కేంద్రపాలిత ప్రాంతాలతో కలిసి అవిశ్రాంతంగా కృషి చేస్తోంది.ఈ సంక్షోభాన్ని ఎదుర్కోవటంలో కేంద్రం తనవంతు పాత్ర పోషిస్తూ ఆరోగ్యరంగంలో మౌలిక సదుపాయాలను బలోపేతం చేస్తోంది.
కోవిడ్ చికిత్సకు అవసరమైన సౌకర్యాలను కల్పిస్తూనే కేంద్రం మందులు, పరికరాలు తదితర సామగ్రిని రాష్ట్రాలకు, కేంద్ర పాలిత ప్రాంతాలకు అందజేస్తోంది. అలా రాష్ట్రాలకు సరఫర చేసే సామగ్రిలో అధికభాగం మొదట్లో స్వదేశంలో తయారయ్యేవి కావు. అప్పట్లో ఈ వైరస్ సంక్షోభం కారణంగా ప్రపంచవ్యాప్తంగా వాటికి డిమాండ్ ఎక్కువగా ఉండటంతో అంతర్జాతీయంగా కొరత ఉండేది.
అయితే, ఆరోగ్య, కుంటుంబ సంక్షేమ మంత్రిత్వశాఖ, జౌళి మంత్రిత్వశాఖ, ఔషధ మంత్రిత్వశాఖ, పరిశ్రమలు, అంతర్గత వ్యాపారాభివృద్ధి శాఖ, రక్షణ పరిశోధన, అభివృద్ధి సంస్థ  తదితర విభాగాల ఉమ్మడి కృషి ఫలితంగా స్వదేశీ పరిశ్రమలు వృద్ధి చెందాయి. పిపిఇలు ఎన్95 మాస్కులు, వెంటిలేటర్లవంటి అత్యవసర సామగ్రి స్వయంగా తయారుచేయగలిగేవారిని ప్రోత్సహించటం ద్వారా స్వదేశీ ఉత్పత్తులు అందుబాటులోకి వచ్చాయి. ఆత్మ నిర్భర్, మేకిన్ ఇండియా నినాదాలు మరింత బలోపేతమవటంతో భారత ప్రభుత్వం అందించే కోవిడ్ సామగ్రిలో ఎక్కువభాగం స్వదేశంలోనే తయారవుతున్నాయి.
2020 ఏప్రిల్ 1 నుంచి కేంద్రం 2.02 కోట్లకు పైగా ఎన్ 95 మాస్కులు, 1.18 కోట్లకు పైగా పిపిఇ కిట్లు ఉచితంగా రాష్ట్రాలకు, కేంద్ర పాలిత ప్రాంతాలకు, కేంద్ర సంస్థలకు పంపబడ్దాయి. అంతే కాకుండా, 6.12 కోట్లకు పైగా హెచ్ సి క్యు మాత్రల పంపిణీ కూడా జరిగింది.
పైగా, ఇప్పటివరకూ 11,300 మేకిన్ ఇండియా వెంటిలేటర్లను రాష్ట్రాలకు, కేంద్రపాలిత ప్రాంతాలకు, కేంద్ర సంస్థలకు పంపారు. అందులో 6154 వెంటిలేటర్లు రాష్ట్రాలలోని వివిధ ఆస్పత్రులకు చేరాయి. వాటి పని ప్రారంభానికి కూడా భారత ప్రభుత్వం చర్యలు తీసుకుంటోంది. ఆరోగ్య, కుటుంబ సంక్షేమ మంత్రిత్వశాఖ 1.02 లక్షల ఆక్సిజెన్ సిలిండర్లను కూడా రాష్ట్రాలకు, కేంద్రపాలిత ప్రాంతాలకు, కేంద్ర సంస్థలకు అందజేస్తోంది. వాటిలో ఇప్పటికే 72,293 సిలిండర్లను అక్కడి ఆక్సిజెన్ పడకలకు అనుసంధానం చేశారు.
ఆరోగ్య, కుటుంబ సంక్షేమ మంత్రిత్వశాఖ ఇప్పటివరకు 7.81 లక్షల పిపిఇ లు, 12.76 లక్షల ఎన్ 95 మాస్కులు ఢిల్లీకి సరఫరా చేశారు. 11.78 లక్షల పిపిఇలు, 20.64 లక్షల ఎన్ 95 మాస్కులు మహారాష్ట్రకు అందజేయగా 5.39 లక్షల పిపిఇ లు, 9.81 లక్షల ఎన్ 95 మాస్కులు తమిళనాడు ప్రభుత్వానికి అందజేసింది.
కోవిడ్ -19 మీద సాంకేతిక అంశాలు, మార్గదర్శకాలు, సూచనలతో కూడిన కచ్చితమైన తాజా సమాచారం కోసం క్రమం తప్పకుండా https://www.mohfw.gov.in/ మరియు @MoHFW_INDIA ను సందర్శించండి.
కోవిడ్ -19 కు సంబంధించిన సాంకేతికమైన అనుమానాలుంటే technicalquery.covid19[at]gov[dot]in కు పంపవచ్చు. ఇతర సమాచారం కావాల్సినవారు ncov2019[at]gov[dot]in మరియు @CovidIndiaSeva ను సంప్రదించవచ్చు.
కోవిడ్ -19 మీద ఏవైనా ప్రశ్నలుంటే ఆరోగ్య, కుటుంబ సంక్షేమ మంత్రిత్వశాఖ హెల్ప్ లైన్ నెంబర్ +91-11-23978046 లేదా టోల్ ఫ్రీ నెంబర్ 1075 కు ఫోన్ చేయవచ్చు. వివిధ రాష్ట్రాలు, కేంద్రపాలిత ప్రాంతాల హెల్ప్ లైన్ నెంబర్ల కోసం https://www.mohfw.gov.in/pdf/coronvavirushelplinenumber.pdf చూడండి